wickkiey/tamil-wikipedia-chunked huggingface dataset:
# அகமது இப்னு அரபுசா

**அகமது இப்னு அரபுசா** (1389-1450) என்பவர் ஒரு அரபு எழுத்தாளர் மற்றும் பயணி ஆவார். இவர் தைமூரின் ஆட்சியின் (1370-1405) கீழ் வாழ்ந்தார். இவர் **அபு முகமது சிகாபல்தீன் அகமது இப்னு முகமது இப்னு அப்துல்லா இப்னு இப்ராகிம்** மற்றும் **முகம்மது இப்னு அரபுசா** (அரபு மொழி: ابن عَرَبْشَاه) என்கிற பெயர்களாலும் அறியப்படுகிறார்.  
இவர் திமிஷ்கு நகரத்தில் பிறந்து வளர்ந்தார். சிரியா மீது தைமூர் படையெடுத்தபோது இவர் சமர்கந்திற்குச் சென்றார். பின்னர் திரான்சாக்சியானாவிற்குச் சென்றார். பிறகு எதிர்னே நகரத்திற்குச் சென்றார். அங்கு சுல்தான் முதலாம் மெகமெத்தின் அவையில் பணியாற்றினார். அங்கு அரபுப் புத்தகங்களைத் துருக்கிய மற்றும் பாரசீக மொழிகளுக்கு மொழிபெயர்த்தார். பிறகு திமிஷ்குவிற்குத் திரும்பினார். 23 ஆண்டுகளுக்குப் பிறகு அந்நகரத்திற்குத் திரும்பினார். பிறகு எகிப்துக்குச் சென்றார். அங்கே இறந்தார்.  
பிரபல முசுலிம் அறிஞரான அப்துல் வகாப் இப்னு அரபுசா இவரது மகன் ஆவார்.
# வெண்தலை மைனா

**வெண்தலை மைனா** [Malabar starling (*சுடுருனியா பிளைத்தீ*)] அல்லது **பிளைத் மைனா** என்பது சாம்பல் தலை மைனாவின் ஓர் உள்ளினமாகக் கருதப்பட்டு வந்து, 2005க்குப் பிறகு தனிச் சிற்றினமாகக் கருதப்படும் இந்த மைனா வகைப் புள்ளானது தென்னிந்தியாவின் மலபார் பகுதிகளில் (குறிப்பாக மேற்குத் தொடர்ச்சி மலைப்பகுதி) மட்டுமே காணப்படும் எனவே இது மலபார் நாகணவாய் எனவும் அழைக்கப்படுகின்றது. இது ஓர் அகணிய உயிரி ஆகும்.
# வெண்தலை மைனா

## உடலமைப்பு

தலை, தொண்டை, மார்பு இவையனைத்தும் பளிச்சிடும் வெண்ணிறம்; மேல்பகுதியும் பின்புறமும் சாம்பல் நிறம். வயிற்றுப்பகுதியும் வாலடிப் பகுதியும் அடர் செம்பழுப்பு நிறம்; தற்காலத் தரவுகளின் படி, இப்பறவையின் பரவல் வடக்கே விரார் பகுதியிலிருந்து தெற்கே கீரிப்பாறை வரையுள்ள மலபார் பகுதி (கிழக்கே தோராயமாக 76<sup>0</sup> E வரையுள்ள பரப்பு)
# தியாகராஜா

**தியாகராஜா** அல்லது **தியாகராசா** என்பது என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# தியாகராஜா

## குறிப்பிடத்தக்க நபர்கள்

### இயற்பெயர்

- தியாகராஜர் (1767-1847), இந்திய இசையமைப்பாளர்
- ஆ. தியாகராசா (1916-1981), இலங்கை அரசியல்வாதி
- ம. தியாகராசா, இலங்கை அரசியல்வாதி
- எம். டி தியாகராஜா பிள்ளை, இந்திய அரசியல்வாதி
- எம். கே. தியாகராஜ பகவதர் (1910-1959), இந்திய நடிகர்
# தியாகராஜா

## குறிப்பிடத்தக்க நபர்கள்

### குடும்ப பெயர்

- செல்வநிதி தியாகராசா (இறப்பு 1991) இலங்கை கவிஞர்
- டானியல் தியாகராஜா, இலங்கை ஆயர்
- ஜெ. தியாகராஜா (பிறப்பு 1895), இலங்கை அரசியல்வாதி
- தியாகராஜா மகேஸ்வரன் (1966-2008), இலங்கை அரசியல்வாதி
# தியாகராஜா

## குறிப்பிடத்தக்க நபர்கள்

### வேறு

- இலங்கை நாடாளுமன்ற உறுப்பினர் தியாகராஜா மகேஸ்வரன் படுகொலை
- பக்த ஸ்ரீ தியாகராஜா, 1937 திரைப்படம்
- சிறீ சரஸ்வதி தியாகராஜா கலை மற்றும் அறிவியல் கல்லூரி
# துரைராஜா

**துரைராஜா** அல்லது **துரைராசா** என்பது என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# துரைராஜா

## குறிப்பிடத்தக்க நபர்கள்

### இயற்பெயர்

- அ. துரைராஜா (1934-1994), இலங்கை கல்வியாளர்
- சி. ந. துரைராஜா இலங்கை கவிஞர்
- செல்லையா துரைராஜா இலங்கை ராணுவ அதிகாரி
- எஸ். துரைராஜா, இலங்கை நீதியரசர்
- வி. எஸ். துரைராஜா (1927–2011), இலங்கை கட்டிடக் கலைஞர்
- சிதம்பரப்பிள்ளை துரைராஜா இலங்கை நீதியரசர்
# துரைராஜா

## குறிப்பிடத்தக்க நபர்கள்

### குடும்ப பெயர்

- மியரி ஜேம்சு துரைராஜா தம்பிமுத்து (1915-1983), இலங்கை கவிஞர்
- துரைராசா ரவிகரன், இலங்கை அரசியல்வாதி
- துரைராஜா மனோகரன் (பிறப்பு: 1947) இலங்கை எழுத்தாளர்,
# விக்கிப்பீடியா:Statistics/weekly/13-Jun-2021
| 326 | கு. கண்மணி24 | 0 | 0 | 0 | 0 | 0 | 0 | 1 | 1 | 0 |  |
| 327 | 2001:1C04:431F:5600:95FE:625D:BF88:5696 | 0 | 1 | 0 | 0 | 0 | 0 | 0 | 1 | 0 |  |
| 328 | 2409:4072:716:B832:0:0:25BC:48B1 | 0 | 1 | 0 | 0 | 0 | 0 | 0 | 1 | 0 |  |
| 329 | 2409:4072:619:6513:193A:922E:1014:BED9 | 0 | 1 | 0 | 0 | 0 | 0 | 0 | 1 | 51 |  |
| 330 | 2409:4072:79B:AAD4:CC6F:55C0:988:2883 | 0 | 1 | 0 | 0 | 0 | 0 | 0 | 1 | 184 |  |
| 331 | 175.157.122.156 | 0 | 1 | 0 | 0 | 0 | 0 | 0 | 1 | 9 |  |
| 332 | Bjayanthi.wiki | 0 | 1 | 0 | 0 | 0 | 0 | 0 | 1 | 47 | } |
# வைத்தியநாதன்

**வைத்யநாதன்** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# வைத்தியநாதன்

## குறிப்பிடத்தக்க நபர்கள்

### இயற்பெயர்

- கந்தையா வைத்தியநாதன் (1896-1965), இலங்கை அரசு ஊழியர்
- குன்னக்குடி வைத்தியநாதன் (1935-2008), இந்திய பாரம்பரிய வயலின் இசைக் கலைஞர்
- எல். வைத்தியநாதன் (1942-2007), இந்திய இசைக்கலைஞர்
- எல். வி. வைத்தியநாதன் (1928-2000), இந்திய மண் அறிவியலாளர்
- எம். வைத்தியநாதன், இந்திய அரசியல்வாதி
- பி. பி. வைத்தியநாதன் (பிறப்பு 1954), இந்திய கல்வியாளர்
- எஸ். ஆர். டி. வைத்தியநாதன் (1929–2013), இந்திய இசைக்கலைஞர்
- சுனில் வைத்தியநாதன் (பிறப்பு 1976), இந்திய எழுத்தாளர்
- திருவாரூர் வைத்தியநாதன் (பிறப்பு 1963), இந்திய மிருதங்க இசைக் கலைஞர்
- வி. வைத்தியநாதன் (பிறப்பு 1968), இந்திய தொழிலதிபர்
- ஜெ. வைத்தியநாதன் தமிழ்நாட்டு மிருதங்க இசைக்கலைஞர்
# வைத்தியநாதன்

## குறிப்பிடத்தக்க நபர்கள்

### குடும்ப பெயர்

- அமேயா வைத்தியநாதன் (பிறப்பு 1996), இந்திய பந்தய ஓட்டுநர்
- அனந்த் வைத்தியநாதன் (பிறப்பு 1957), இந்திய பாடல் பயிற்சியாளர்
- அனு வைத்தியநாதன் (பிறப்பு 1983/4), இந்திய விளையாட்டு வீரர்
- அருண் வைத்தியநாதன், இந்திய-அமெரிக்க திரைப்பட இயக்குநர்
- கணேஷ் வைத்தியநாதன், அமெரிக்க கல்வியாளர்
- நிருபமா வைத்தியநாதன் (பிறப்பு 1976), இந்திய டென்னிஸ் வீரர்
- ரமா வைத்தியநாதன், இந்திய பாரதநாட்டிய கலைஞர்
- ரீமா வைத்தியநாதன், நியூசிலாந்து கல்வியாளர்
- சரோஜா வைத்தியநாதன் (பிறப்பு 1937), இந்திய நடன இயக்குநர்
- சுரேஷ் வைத்தியநாதன் (பிறப்பு 1966), இந்திய நடிப்புக் கலைஞர்
- வைத்தியநாதன் நவரத்னம் (1909-2006), இலங்கை அரசியல்வாதி
- வைத்தியநாதன் திருநாவுக்கரசு (1926-2008), சிங்கப்பூர் பத்திரிகையாளர்
- வைத்தியநாதன் வெங்கடசுப்பிரமணியன், அமெரிக்க கல்வியாளர்
- வசந்தா வைத்தியநாதன் (1937–2018), இலங்கை ஒளிபரப்பாளர்
- வினோதினி வைத்தியநாதன் (பிறப்பு 1981), இந்திய நடிகை
- கிரிஜா வைத்தியநாதன் இந்திய ஆட்சிப்பணி அலுவலர்
# குழந்தைகள் பல்கலைக்கழகம்

**குழந்தைகள் பல்கலைக்கழகம்** (*Children's University*) இந்தியாவின் குசராத்து மாநிலத்திலுள்ள காந்திநகரில் அமைந்துள்ளது. மாநில பல்கலைக்கழகமான இது 2009 ஆம் ஆண்டில் நிறுவப்பட்டது. பல்கலைக்கழக மானிய ஆணையத்துடனுடனும் குழந்தைகள் பல்கலைக்கழகம் இணைக்கப்பட்டுள்ளது.  
குழந்தைகளின் ஒட்டுமொத்த வளர்ச்சிக்கான அனைத்துப் பகுதிகளிலும் ஆராய்ச்சி நடத்தும் நோக்கத்துடன் குழந்தைகள் பல்கலைக்கழகம் நிறுவப்பட்டது. நரேந்திர மோடி அப்போது குசராத்து மாநில முதல்வராக இருந்தார். "குழந்தைகள் பல்கலைக்கழக சட்டம், 2009" இன் அடிப்படையில் இப்பல்கலைக்கழகம் நிறுவப்பட்டு பல்கலைக்கழக மானிய ஆணையத்துடன் இணைக்கப்பட்டுள்ளது. குழந்தைகளின் வளர்ச்சியை எளிதாக்குவதற்கு சரியான சூழல் மற்றும் அமைப்புகளை உருவாக்குவதற்கான ஆராய்ச்சி, கல்வி, பயிற்சி மற்றும் விரிவாக்க சேவைகளை பல்கலைக்கழகம் மேற்கொள்கிறது. இந்தியாவில் இடம்பெற்றுள்ள ஒரே ஒரு குழந்தைகள் பல்கலைக்கழகம் என்ற சிறப்பு குசராத்து குழந்தைகள் பல்கலைக்கழகத்திற்கு உண்டு.
# குழந்தைகள் பல்கலைக்கழகம்

## இவற்றையும் காண்க

- பல்கலைக்கழக மானியக் குழு
- இந்தியாவில் கல்வி
# காலங்கா போர் நினைவுச்சின்னம்

**காலங்கா போர் நினைவுச்சின்னம்** (*Khalanga War Memorial*) இந்தியாவின் உத்தரகண்ட் மாநிலத்தின் தலைநகரமான தேராதூனில் அமைந்துள்ள ஒரு பாரம்பரிய நினைவுச்சின்னமாகும். 1814 ஆம் ஆண்டு நடைபெற்ற ஆங்கிலோ-நேபாளப் போரின் முதல் போராகக் கருதப்படும் நல்பானி போரில் ஆங்கிலேயர்களுடன் போராடிய கோர்கா வீரர்களின் நினைவாக இந்நினைவிடம் அர்ப்பணிக்கப்பட்டுள்ளது. போர் வரலாற்றில் எதிரிகளுக்காக இராணுவத்தால் கட்டப்பட்ட உலகின் ஒரே நினைவுச்சின்னம் காலங்கா போர் நினைவுச்சின்னம் என்று விவரிக்கப்படுகிறது. ஏனெனில் ஆங்கிலேயர்கள் கோர்காக்களின் வீரத்தைக் கண்டு அப்போரால் ஈர்க்கப்பட்டனர். கோர்காக்களின் தைரியத்திற்கு அஞ்சலி செலுத்தும் அடையாளமாக, தாக்குதல் நடத்திய பிரித்தானியப் படைகளுக்கு பொறுப்பான படைத்தலைவர் உரோலோ கில்லெப்பி மற்றும் கேப்டன் பல்பத்ரா குன்வார் ஆகியோரின் நினைவாக இந்த நினைவுச்சின்னம் கட்டப்பட்டுள்ளது.  
இந்த அமைப்பு இந்திய தொல்பொருள் ஆய்வுத் துறையின் கட்டுப்பாட்டுக்குள் பராமரிக்கப்படுகிறது. ஒவ்வோர் ஆண்டும் படையினரை நினைவுகூருவதற்கும், கோர்காக்களின் கலாச்சாரம் மற்றும் வரலாற்றைக் கொண்டாடுவதற்கும் இங்கு ஒரு கண்காட்சி நடைபெறுகிறது.
# வேலுப்பிள்ளை

**வேலுப்பிள்ளை** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# வேலுப்பிள்ளை

## குறிப்பிடத்தக்க நபர்கள்

### இயற்பெயர்

- ஆ. வேலுப்பிள்ளை (1936–2015), இலங்கை வரலாற்றாசிரியர், கல்வியாளர்
- வேலா வேலுப்பிள்ளை (பிறப்பு 1947) இலங்கை பொருளாதார வல்லுனர்
- சி. வி. வேலுப்பிள்ளை (1914-1984) இலங்கை மலையக எழுத்தாளர்
- கல்லடி வேலுப்பிள்ளை (1860-1944) இலங்கை கவிஞர்.
- சு. வேலுப்பிள்ளை 1921-2007) இலங்கை எழுத்தாளர்
- ஆ. வேலுப்பிள்ளை (1936-2015) இலங்கை தமிழறிஞர்
- நாகநாதன் வேலுப்பிள்ளை இலங்கை, பிரஞ்சு எழுத்தாளர்
# வேலுப்பிள்ளை

## குறிப்பிடத்தக்க நபர்கள்

### குடும்ப பெயர்

- சி. வேலுப்பிள்ளை கந்தையா சிவஞானம், இலங்கை அரசு ஊழியர், அரசியல்வாதி
- கந்தபிள்ளை வேலுப்பிள்ளை நடராஜா (1905-2000), இலங்கை வழக்கறிஞர், அரசியல்வாதி
- சாமுவேல் ஜேம்ஸ் வேலுப்பிள்ளை செல்வநாயகம் (1898-1977), இலங்கை வழக்கறிஞர், அரசியல்வாதி
- வேலுப்பிள்ளை அம்பலவாணர் கந்தையா (1891-1963), இலங்கை வழக்கறிஞர், அரசியல்வாதி
- வேலுப்பிள்ளை அப்பாபிள்ளை (1913-2001), இலங்கை இயற்பியலாளர், கல்வியாளர்
- வேலுப்பிள்ளை குமாரசாமி (1892–? ), இலங்கை அரசு ஊழியர், இராஜதந்திரி
- வேலுப்பிள்ளை குமாரசாமி (1919–? ), இலங்கை வழக்கறிஞர், அரசியல்வாதி
- வேலுப்பிள்ளை பிரபாகரன் (1954-2009), இலங்கைப் புரட்சியாளர்
- வேலுப்பிள்ளை சுப்பையா துரைராஜா (1927–2011), இலங்கை கட்டிடக் கலைஞர்
# விநாயகமூர்த்தி

**விநாயகமூர்த்தி** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம். இந்த பெயர் கொண்ட குறிப்பிடத்தக்க நபர்கள் பின்வருமாறு:  
- அ. விநாயகமூர்த்தி (1933–2017), இலங்கை வழக்கறிஞர், அரசியல்வாதி
- விநாயகமூர்த்தி முரளிதரன் (பிறப்பு 1966), இலங்கை அரசியல்வாதி, முன்னாள் போராளி
- வை. அநவரத விநாயகமூர்த்தி (1923-2009) இலங்கை எழுதாளர்
- விநாயகமூர்த்தி சிவசாமி (1933-2014), இலங்கைப் பேராசிரியர், தமிழறிஞர்
- எஸ். ஜி. விநாயகமூர்த்தி, தமிழக அரசியல்வாதி
# செங்கோடம்பாளையம்

**செங்கோடம்பாளையம்** (*sengodampalayam*) என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டம், பல்லடம் வட்டத்தில் உள்ள கே. கிருஷ்ணாபுரம் ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் பல்லடம் ஊராட்சி ஒன்றியத்தில் அமைந்துள்ளது. இக்கிராமமானது பல்லடம் சட்டமன்றத் தொகுதிக்கும், கோயம்புத்தூர்மக்களவைத் தொகுதிக்கும் உட்பட்டதாகும்.
# எம். ஊத்துக்குளி

**எம். ஊத்துக்குளி** (*M. UTHUKULI*) என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டம், காமநாயக்கன்பாளையம் வட்டாரத்தில் உள்ள மல்லேகவுண்டம்பாளையம் ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் பல்லடம் ஊராட்சி ஒன்றியத்தில் அமைந்துள்ளது. இக்கிராமமானது பல்லடம் சட்டமன்றத் தொகுதிக்கும், கோயம்புத்தூர்மக்களவைத் தொகுதிக்கும் உட்பட்டதாகும்.
# எம். ஊத்துக்குளி

## நிர்வாக அமைப்பு

- மாவட்டம் - திருப்பூர்
- வட்டம் - பல்லடம்
- உள் வட்டம் - காமநாயக்கன்பாளையம்
- ஊராட்சி ஒன்றியம் - பல்லடம்
- ஊராட்சி - மல்லேகவுண்டம்பாளையம்
- காவல் நிலையம் - காமநாயக்கன்பாளையம்
# மிளகு ஆராய்ச்சி நிலையம்

**மிளகு ஆராய்ச்சி நிலையம்** (*Pepper Research Station*) இந்தியாவில் கேரள மாநிலத்தில் கண்ணூர், பன்னியூரில் வேளாண் ஆய்வு நிறுவனமாகும். இது கேரள வேளாண் பல்கலைக்கழகத்தின் கீழ் செயல்படும் மிகப் பழமையான நிறுவனங்களில் ஒன்று.  
1952இல் தொடங்கப்பட்ட இந்நிறுவனம் 1972இல் கேரள வேளாண் பல்கலைக்கழகத்தின் கீழ் செயல்பாட்டில் வந்தது. நிறுவனத்தின் உலகின் முதல் முதலில் செயற்கையாக மகரந்த சேர்க்கை முறையில் உற்பத்திசெய்யப்பட்ட பன்னியூர் மிளகு இந்நிறுவனத்தில் தோற்றுவிக்கப்பட்டது.
# நெல் ஆய்வு நிலையம், மங்கொம்பு

**நெல் ஆராய்ச்சி நிலையம், மங்கொம்பு** (*Rice Research Station, Moncombu*), என்பது இந்தியாவின் கேரளாவின் ஆலப்புழா மாவட்டத்தில் உள்ள மங்கொம்புவில் வேளாண் ஆய்வு நிறுவனமாகும். இது கேரள வேளாண் பல்கலைக்கழகத்தின் சிறப்பு மண்டலத்தின் கீழ் நிறுவப்பட்ட ஆராய்ச்சி நிலையமாகும்.  
இந்து நெல் ஆராய்ச்சி நிலையமானது கேரளத்தின், ஆலப்புழா மாவட்டம், குட்டநாடு வட்டம், சம்பக்குளம் பஞ்சாயத்தில் மான்கொம்பு, தெக்கிக்கரா என்னும் இடத்தில் அமைந்துள்ளது. இந்த நிலையம் 1940 ஆம் ஆண்டு துவங்கப்பட்டது. இது குட்டநாடு சூழ்நிலையில், நெல் ஆராய்ச்சிக்காக மட்டுமே தனியாக இம்மையம் செயல்பட்டு வருகிறது. இங்கு கூடுதலாக அனைத்து இந்திய ஒருங்கிணைந்த நெல் வளர்ச்சித் திட்டத்தின் ஒரு அமைப்பும் செயல்பட்டு வருகிறது.
# நெல் ஆய்வு நிலையம், மங்கொம்பு

## பணிகள்

இந்நிலையம் இதுவரை 12 நெல் இரகங்களை வெளியிட்டுள்ளது. அவை மோ 1, மோ 2, மோ 3, பத்ரா, ஆஷா, பவிழம், கார்த்திகா, அருணா, மக்கோம், ரெம்யா, கனக்கம் மற்றும் ரஞ்சனி ஆகிய 12 இரகங்களும் விவசாயிகளால் மிகவும் ஏற்றுக் கொள்ளப்பட்டது.  
மற்ற ஏழு முன் வெளியீடு ரகங்களை வெளியிடுவதற்காக திட்டமிடப்பட்டுள்ளன. அவை, பவித்ரா, பஞ்சமி, ரெமானிக்கா, உமா, ரேவதி, கரிஷ்மா, மற்றும் கிருஷ்னாஞ்சனா ஆகியவை ஆகும்.
வரிநெல்லுக்கு (காட்டு நெல்) எதிராக, நெல் விதைகளில் “கேல்சியம் பெராக்ஸைடு” பூச்சிடப்பட்டு முறையான மேலாண்மை முறையை ஏற்படுத்தியுள்ளது. மேலும் தழைச்சத்து மேலாண்மை, களைக்கொல்லி மூலம் களைகளைக் கட்டுபடுத்தும் முறை, ராக்பாஸ்பேட்டை அமில மண்ணில் பயன்படுத்துவது ஆகியவற்றைப் பரிந்துரைக்கிறது. நெற்பயிரில் பழுப்பு இலைத்தத்துப்பூச்சிக்கு எதிராக ஒருங்கிணைந்த பூச்சி மேலாண்மை முறைகளை சிறப்பாக வழங்கியுள்ளது. மேலும் நெல்லின் பழுப்புப்புள்ளி மற்றும் இலையுறை அழுகல் நோய்களுக்கும் கட்டுப்பாட்டு முறைகளை வழங்கியுள்ளது.
நெல் வயலில் எலிகளைப் பிடிப்பதற்காக “மான்கொம்புப் பொறி” என்னும் மலிவான மற்றும் நாட்டுக்குரிய சிறப்பான எலிப் பொறியை வடிவமைத்துள்ளது.
2013ஆம் ஆண்டில், இந்த நெல் ஆராய்ச்சி நிலையத்தின் ஜெர்ம்ப்ளாசம் மையம், காலநிலை, பூச்சி மற்றும் நோய் எதிர்ப்புத் தன்மைகொண்ட குறுகிய கால நெல் வகையினைத் தோற்றுவித்தது.
# இரிட்டி

**இரிட்டி** (*Iritty*) என்பது இந்தியாவின் கேரள மாநிலத்தில் கண்ணூர் மாவட்டத்திலுள்ள ஒரு நகராட்சியும், வட்டமுமாகும். சுற்றியுள்ள பிராந்தியங்களில் உள்ள விவசாய சமூகங்களுக்கு இந்த நகரம் முக்கிய சந்தைக்கான இடமாகவும் திகழ்கிறது. கடவுளின் சொந்த நாடு என அறியப்படும் கேரளாவில் இரிட்டி கூர்க் பள்ளத்தாக்கு என்றும் அழைக்கப்படுகிறது. கண்ணூர் பன்னாட்டு வானூர்தி நிலையத்திலிருந்து 19.5 கி.மீ தூரத்த்திலிருக்கும் இது கேரளாவில் வேகமாக வளர்ந்துவரும் நகரங்களில் ஒன்றாகும். கூர்க் மற்றும் கண்ணூர் இடையே உள்ள முக்கிய நகரங்களில் ஒன்றாகவும் இருக்கிறது.
# இரிட்டி

## அமைவிடம்

வயனாட்டு கணவாயிலிருந்து தோன்றிய பாவாலி ஆற்றங்கரையில் இரிட்டி அமைந்துள்ளது. மட்டனூர் மற்றும் விராசுபேட்டைக்கு இடையில் தலச்சேரி - கூர்க் - மைசூர் நெடுஞ்சாலை அல்லது மாநில நெடுஞ்சாலை 30இல் (கேரளா) இது அமைந்துள்ளது. ஆரளம் வனவிலங்கு சரணாலயம் இரிட்டியிலிருந்து 8 கி.மீ தூரத்தில் அமைந்துள்ளது  
அருகிலுள்ள நகரங்களான கண்ணூர், தலச்சேரி, மாகே, தளிப்பறம்பா, விராசுப்பேட்டை ( கர்நாடக மாநிலம் ) ஆகியவற்றிலிருந்து சமமான தூரத்தில் இரிட்டி அமைந்துள்ளது. தலசேரி, மட்டனூர் விமான நிலையம் மற்றும் குடகுவை இணைக்கும் ஒரு நெடுஞ்சாலை இதன் வழியே செல்கிறது. இதை ஆரம்பத்தில் டி.சி சாலை என்று ஆங்கிலேயர்கள் அழைத்தனர். இந்த நெடுஞ்சாலை மடிக்கேரி, மைசூர் மற்றும் பெங்களூருக்கு செல்லும் சர்வதேச மாநில பேருந்து சேவைகளால் பயன்படுத்தப்படுகிறது.  
கீழூர் இரிட்டி நகரத்தின் தொடக்கப் புள்ளியாகும். இந்த இடம் கண்ணூர் மற்றும் தலசேரி இரண்டிலிருந்தும் சாலை வழியாக நன்கு இணைக்கப்பட்டுள்ளது.
இரிட்டி முதன்மையாக ஒரு வர்த்தக நகரமாகும். இங்கு பல மாநில அரசு அலுவலகங்களின் தலைமையகம் அமைந்துள்ளது. இந்த அலுவலகங்களில் பெரும்பாலானவை அருகிலுள்ள நகரங்களான மட்டனூர் மற்றும் பேராவூர் மீது அதிகார வரம்பைக் கொண்டுள்ளன.
# இரிட்டி

## அமைவிடம்

### எஃகு பாலம்

குடகு மற்றும் தலச்சேரி நகரங்களை இணைக்க பிரித்தானிய அதிகாரிகளால் 1933ஆம் ஆண்டில் எஃகினால் ஆன ஒரு பாலம் கட்டப்பட்டப்பட்டுள்ளது. இதை ஜார்ஜ் ஆண்டர்சன் என்ற கட்டிடப் பொறியாளர் வடிவமைத்தார். தற்போது பாலம் அதன் உறுதித் தன்மையை இழந்து காணப்படுகிறது .
# கோரியூடிசு ஆர்த்தோகோனா

***கோரியூடிசு ஆர்த்தோகோனா*** (*Choreutis orthogona*) என்பது கோரியூடிடே குடும்பத்தினைச் சார்ந்த அந்துப்பூச்சி சிற்றினமாகும். இதை 1886இல் எட்வர்ட் மேரிக் விவரித்தார். இது இந்தியா, இலங்கை, மியான்மர், சுலாவெசி மற்றும் நியூ கினியாவில் காணப்படுகிறது.  
இதனுடைய இளம் உயிரி கார்போகரிசி *சோராலெயே கோரிலிபோலியா* என்ற தாவரத்தினை விருந்தோம்பி உண்ணும்.
# மதுகிரி

**மதுகிரி** (*Madhugiri*) என்பது இந்திய மாநிலமான கர்நாடகாவின் தும்கூர் மாவட்டத்திலுள்ள ஒரு நகரமாகும். இந்த நகரத்தின் தெற்கே அமைந்துள்ள மது-கிரி (தேன்-மலை) என்ற ஒரு மலையிலிருந்து இந்த பெயரைப் பெற்றது. கர்நாடக மாநிலத்தின் 34 கல்வி மாவட்டங்களில் மதுகிரியும் ஒன்றாகும்.  
3,930 அடி (1,200 மீ) உயரத்தில், மதுகிரி ஒரே மலையாக அமைந்துள்ளது. இதன் செங்குத்தான சரிவுகளில் ஒரு கோட்டை அமைந்துள்ளது. கோயிலின் சிறப்பம்சமாக பாறை குவிமாடம் உள்ளது. அந்தரலடா பாகிலு, திட்டி பாகிலு, மைசூர் வாயில் ஆகியவை கோட்டையின் மூன்று நுழைவாயில்கள். தொடர்ச்சியான கதவுகள் மலையை நோக்கி செல்கின்றன. இடிந்துபோன கோபாலகிருஷ்ணர் கோயில் மேலே அமைந்துள்ளது. கோட்டைக்கு ஏறுவது மிகச்சிரமமான நிலை உள்ளது. இதை ஏறுவதற்கு 4 மணிநேரம் ஆகும்.
# மதுகிரி

## நிலவியல்

மதுகிரி 13.66 ° வடக்கிலும் 77.21 ° கிழக்கிலும் அமைந்துள்ளது. இதன் சராசரி உயரம் 787 மீட்டர் (2582 அடி) ஆகும்.
# மதுகிரி

## புள்ளிவிவரங்கள்

2001 [[மக்கள் தொகைக் கணக்கெடுப்பு]ப்படி]], மதுகிரியின் மக்கள் தொகை 26,351 என்ற அளவில் இருந்தது. மக்கள்தொகையில் 52% ஆண்களும், 48% பெண்களும் இருந்தனர். மதுகிரியின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 77%, மற்றும் பெண் கல்வியறிவு 67% ஆகும். மதுகிரியில், 11% மக்கள் 6 வயதுக்குட்பட்டவர்கள்.
# மதுகிரி

## வேளாண்மை

மதுகிரியில் பயிரிடப்படும் பிரதான பயிர்கள் நிலக்கடலை, கேழ்வரகு, மாம்பழம், பட்டுப்புழு வளர்ப்பு, தென்னை, காகடா (மலர்). இது மாதுளை பழத்திற்கும் அறியப்படுகிறது.
# மதுகிரி

## போக்குவரத்து

தும்கூர் தொடர்வண்டி நிலையம் 44 கி.மீ. தொலைவிலுள்ளது. பெங்களூரிலிருந்து மதுகிரியை அடைய சாலையின் மூலம் பல வழிகள் உள்ளன.
# கே. கிருஷ்ணமூர்த்தி

**கே. கிருஷ்ணமூர்த்தி** (*K. Krishnamurthy*; 22 அக்டோபர் 1915 – 6 மார்ச் 2011) என்பவர் இந்திய எழுத்தாளரும், வெளியீட்டாளரும், அரசியல் செயற்பாட்டாளரும் ஆவார். இவர் லட்சுமி கிருஷ்ணமூர்த்தியின் கணவரும், காங்கிரஸ் தலைவர் சத்தியமூர்த்தியின் மருமகனும் ஆவார்.
# கே. கிருஷ்ணமூர்த்தி

## ஆரம்ப கால வாழ்க்கை

1915 அக்டோபர் 22 அன்று கோட்டயத்தில் பிறந்த கிருஷ்ணமூர்த்தி கோட்டயம், பல்கலைக்கழக கல்லூரி திருவனந்தபுரம் , மாநிலக் கல்லூரி, சென்னை மற்றும் ஆக்ஸ்போர்டில் உள்ள ஹெர்ட்ஃபோர்ட் கல்லூரி ஆகியவற்றில் கல்வி பயின்றார் . 1940 ஆம் ஆண்டில், கிருஷ்ணமூர்த்தி ஒரு எழுத்தாளராக ஒரு வாழ்க்கையைத் தொடர இந்தியாவுக்குத் திரும்பினார். ஆனால் இவரது கட்டுரையினை முக்கிய வெளியீட்டாளர்கள் நிராகரித்தபோது, தனது சொந்த புத்தக விற்பனை மற்றும் வெளியீட்டு நிறுவனத்தைத் துவக்கினார்.
# கே. கிருஷ்ணமூர்த்தி

## தனிப்பட்ட வாழ்க்கை

கிருஷ்ணமூர்த்தி 1943இல் இந்தியத் தேசிய காங்கிரஸ் தலைவர் எஸ். சத்தியமூர்த்தியின் ஒரே மகள் லட்சுமியை மணந்தார். இந்தத் தம்பதியருக்கு மூன்று மகன்கள் உள்ளனர்.
# விசுவநாதன்

**விசுவநாதன்** அல்லது **விஸ்வநாதன்** என்பது தென்னிந்தியா மற்றும் இலங்கையில் வழங்கப்படும் ஆண் இயற்பெயர் ஆகும். தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம். இது இந்து சமய பெயராகும். விசுவநாதா என்பதன் பொருள் "பிரபஞ்சத்தின் கடவுள்" என்பதாகும் ( *விஸ்வ,* "பிரபஞ்சம்," + *நாதா,* "இறைவன்" குறிப்பாக சிவனைக் குறிக்கிறது) + தமிழ்-மலையாள மொழிகளில் நபர் ஆண்பால் ஒருமை பின்னொட்டு -ன் ஆகும்.
# விசுவநாதன்

## குறிப்பிடத்தக்க நபர்கள்

- ஏ. கே. விஸ்வநாதன், இந்திய காவல்துறை அதிகாரி
- அசோக் விஸ்வநாதன் (பிறப்பு 1959), இந்திய திரைப்படத் தயாரிப்பாளர்
- பாலசுப்பிரமணியன் விஸ்வநாதன் (பிறப்பு 1941), இந்திய அறிவியலாளர்
- சே. ந. விசுவநாதன் (பிறப்பு 1947), இந்திய அரசியல்வாதி
- கோ. விஸ்வநாதன் (பிறப்பு 1938), விஐடி பல்கலைக்கழகத்தின் நிறுவனர், அதிபர்
- ஜெரால்டின் விஸ்வநாதன் (பிறப்பு 1995), ஆஸ்திரேலிய நடிகை
- அரிஷ் விஸ்வநாதன், அமெரிக்க பொறியாளர்
- இந்திரா விஸ்வநாதன் பீட்டர்சன், இந்திய இலக்கிய விமர்சகர்
- ஜானகி விஸ்வநாதன் இந்திய திரைப்படத் தயாரிப்பாளர்
- கி. ஆ. பெ. விசுவநாதம் (1899-1994), தமிழறிஞர்
- கே. கே. விஸ்வநாதன் (1914-1992), இந்திய அரசியல்வாதி
- கே. ஆர். விஸ்வநாதன், இந்திய அரசியல்வாதி
- கைதாபிரம் விஸ்வநாதன் நம்பூதிரி, இந்திய இசைக்கலைஞர்
- கனிதி விஸ்வநாதம் (பிறப்பு 1932), இந்திய அரசியல்வாதி
- மு. காசிவிசுவநாதன் (பிறப்பு 1968), இந்திய திரைப்படத் தொகுப்பாளர்
- எம். எஸ். விஸ்வநாதன் (1928-2015), தமிழ்த் திரைப்பட இசையமைப்பாளர்
- மகேஷ் விஸ்வநாதன், அமெரிக்க பொறியாளர்
- மாவில்லா விஸ்வநாதன் நாயர் (பிறப்பு 1952), இந்திய வங்கியாளர்
- மித்ரானிகேதன் விஸ்வநாதன் (1928–2014) இந்திய சமூக சீர்திருத்தவாதி
- மோகன்லால் விஸ்வநாதன் நாயர் (பிறப்பு 1960), இந்திய நடிகர்
- என். விஸ்வநாதன் (1929-2010), இந்திய நடிகர்
- என். கே. விஸ்வநாதன் (1941–2017), இந்திய திரைப்பட இயக்குநர்
- என். எஸ். விஸ்வநாதன் (பிறப்பு 1958), இந்திய வங்கியாளர்
- நிகில் விஸ்வநாதன் (பிறப்பு 1987), அமெரிக்க தொழிலதிபர்
- பெ. விஸ்வநாதன், இந்திய அரசியல்வாதி
- பத்மா விஸ்வநாதன் (பிறப்பு 1968), கனடிய நாடக ஆசிரியர்
- பாரிஸ் விஸ்வநாதன் (பிறப்பு 1940), இந்திய ஓவியர், திரைப்படத் தயாரிப்பாளர்
- பூர்ணம் விஸ்வநாதன் (1921-2008), இந்திய நடிகர்
- நத்தம் ஆர். விசுவநாதன் (பிறப்பு 1949), இந்திய அரசியல்வாதி
- இராதா விஸ்வநாதன் (1934–2018), இந்திய பாடகர்
- இராமகிருஷ்ணன் விஸ்வநாதன் (1960-1999), இந்திய படைவீரர்
- இராமன் விஸ்வநாதன் (1899-1982), இந்திய மருத்துவர்
- சிவ விஸ்வநாதன், இந்திய கல்வியாளர்
- சூசன் விசுவநாதன் (பிறப்பு 1957), இந்திய சமூகவியலாளர்
- டி. விஸ்வநாதன் (1927-2002), தென்னிந்திய பாரம்பரிய புல்லாங்குழல் இசைக் கலைஞர்
- டி. கே. விஸ்வநாதன் (பிறப்பு 1948), இந்திய நிர்வாகி
- டி. ஆர் விஸ்வநாதன், அமெரிக்க பொறியாளர்
- வி. விஸ்வநாதன் (1909-1987), இந்திய அரசியல்வாதி
- விசுவநாதன் ஆனந்த் (பிறப்பு 1969), உலக செஸ் சாம்பியன் 2007-2013
- விஸ்வநாதன் தர்மலிங்கம் (1918-1985), இலங்கை அரசியல்வாதி
- விஸ்வநாதன் குமரன் (பிறப்பு 1966), இந்திய வேதிப் பொறியாளர்
- விஸ்வநாதன் மணிகன் (பிறப்பு 1951), இந்திய சமூக செயற்பாட்டாளர்
- விஸ்வநாதன் ரகுநாதன் (பிறப்பு 1954), இந்திய கல்வியாளர்
- விஸ்வநாதன் ரத்னம் (பிறப்பு 1932), இந்திய நீதிபதி
- விஸ்வநாதன் ரவிச்சந்திரன், இந்திய திரைப்படத் தயாரிப்பாளர்
- விசுவநாதன் உருத்திரகுமாரன், தமிழீழ நாடுகடந்த அரசாங்கத்தின் பிரதமர்
- விஸ்வநாதன் சாந்தா (1927-2021), இந்திய புற்றுநோயியல் நிபுணர்
# விசுவநாதன்

## பிற பயன்கள்

- ஏ. ஆர். சி. விசுவநாதன் கல்லூரி, தமிழ்நாட்டின் மயிலாதுதுறையில் உள்ள கலை மற்றும் அறிவியல் கல்லூரி
- *ஜஸ்டிஸ் விஸ்வநாதன்*, 1971 இந்திய தமிழ்த் திரைப்படம்
- கி. ஆ. பெ. விசுவநாதம் அரசு மருத்துவக் கல்லூரி, திருச்சிராப்பள்ளியில் உள்ள மருத்துவக் கல்லூரி
- விஸ்வநாதம், தமிழ்நாட்டில் உள்ள ஒரு ஊர்
- *விஸ்வநாதன் ராமமூர்த்தி*, 2001 இந்திய தமிழ்த் திரைப்படம்
- *விஸ்வநாதன் வேலை வேணும்*, 1985 இந்திய தமிழ் படம்
# யோகேசுவரன்

**யோகேஸ்வரன்** அல்லது **யோகேசுவரன்** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம். இந்த பெயர் கொண்ட குறிப்பிடத்தக்க நபர்கள் பின்வருமாறு:  
- மாணிக்கம் யோகேஸ்வரன் (பிறப்பு 1959), இலங்கை தமிழ் இசைக்கலைஞர்
- சரோஜினி யோகேஸ்வரன், இலங்கை அரசியல்வாதி
- எஸ். யோகேஸ்வரன், இலங்கை தமிழ் அரசியல்வாதி
- வெ. யோகேசுவரன் (1934-1989), இலங்கை தமிழ் அரசியல்வாதி
# 1959 திபெத்தியக் கிளர்ச்சி

**1959 சீனாவிற்கு எதிரான திபெத்தியர்களின் கிளர்ச்சி** (*1959 Tibetan uprising* or the *1959 Tibetan rebellion*) 1951-இல் திபெத்தை சீன மக்கள் குடியரசுடன் இணைத்த பின்னர், திபெத் நாடானது, 1955-இல் சீனாவின் ஒரு நிர்வாகப் பகுதியாக மாற்றப்பட்டது. இதனை திபெத்திய மக்கள் ஏற்காது தொடர்ந்து அமைதியாக எதிர்ப்பு தெரிவித்து வந்தனர். மேலும் திபெத்திய பௌத்த சமயத் தலைவரான 14வது தலாய் லாமா டென்சின் கியாட்சோவை சீன அரசு கைது செய்து விடுவார்களோ எனற அச்சத்தின் காரணமான, 10 மார்ச் 1959 அன்று திபெத்தின் தலைநகரான லாசாவில் சீன அரசுக்கு எதிரராக திபெத்திய போராளிகள், பௌத்த பிக்குகள், திபெத்திற்கு கிழக்கில் உள்ள காம் மாகாண காம்பா மக்கள், திபெத்தை தனி நாடாக அறிவிக்க கோரி கிளர்ச்சிகளை தொடங்கினர்.ஆனால் ஜெனரல் தான் குவான்சான் தலைமையிலான சீன இராணுவத்தினர் 23 மார்ச் 1959 அன்று சீனாவிற்கு திபெத்தியர்களின் கிளர்ச்சியை போரிட்டு ஒடுக்கினர். இந்த கிளர்ச்சியில் 2,000 திபெத்தியர்கள் கொல்லப்பட்டனர். மேலும் 85 ஆயிரம் முதல் 87 ஆயிரம் திபெத்தியர்கள் காயமடைந்தனர்.  
யின் கூரை மீதேறி சீனத் துருப்புகளுக்கு எதிராக இயந்த்திரத் துப்பாக்கிகளால் சுடும் காட்சி ]]
# 1959 திபெத்தியக் கிளர்ச்சி

## கிளர்ச்சிக்குப் பின்னர்

திபெத்தின் தலைநகரான லாசா நகரத்தின் செரா விகாரை, கான்டென் விகாரை மற்றும் துரெப்ங் விகாரைகளை சீன இராணுவம் குண்டுகள் பொழிந்து பெரும் சேதம் உண்டாக்கினர். தலாய் லாமாவின் மெய்க்காவல் படையினரின் ஆயுதங்கள் பறிக்கப்பட்டு, பொது இடத்தில் வைத்து மரண தண்டனை நிறைவேற்றப்பட்டது. திபெத்தியர்களின் வீடுகளையும், பொது இடங்களையும் சீனப்படையினர் சோதனையிட்டு, ஆயுதங்களை பறித்தனர். ஆயிரக்கணக்கான திபெத்திய பௌத்தப் பிக்குகளை கைது செய்தனர். பலரை மரண தண்டனை விதித்தனர். லாசாவில் இருந்த விகாரை எனும் வழிபாட்டு கட்டிடங்களை கொள்ளையடித்து, அழித்தனர்.
# 1959 திபெத்தியக் கிளர்ச்சி

## இதனையும் காண்க

- திபெத்திய வரலாறு
- திபெத்தியப் பேரரசு
- குயிங் ஆட்சியில் திபெத்
- திபெத் மீதான பிரித்தானியப் படையெடுப்பு – 1904
- லாசா உடன்படிக்கை - 7 செப்டம்பர் 1904
- திபெத் மீதான சீனாவின் படையெடுப்பு (1910)
- திபெத் (1912–1951)
- திபெத்தை சீன மக்கள் குடியரசுடன் இணைத்தல் - 1951
- திபெத் தன்னாட்சிப் பகுதி - சீனாவின் கீழ், 1965 முதல்
- திபெத் தன்னாட்சிப் பகுதி - 1965 முதல் சீனாவின் கீழ்
- திபெத்தியர்களின் மைய நிர்வாகம்
- தலாய் லாமா டென்சின் கியாட்சோ  
=
# ஹால்பே பத்தினிக் கோயில்

**ஹால்பே பத்தினிக் கோயில்** என்பது ஒரு பழங்கால கோயில் ஆகும். இது இலங்கையின் எல்லை பிரதேச செயலாளர் பிரிவில் அமைந்துள்ளது. இது எல்லை நகரத்திலிருந்து பதுளை - பண்டாரவளை சாலையில் ஏறக்குறைய 3 கிமீ (1.86 மைல்) தொலைவில் அமைந்துள்ளது. இது சிங்களவர் தெய்வமான பத்தினிக்காக (கண்ணகி) கட்டப்பட்டுள்ளது. இக்கோயிலில் புத்த சமயத்தினர் மற்றும் இந்து சமயத்தினர் என இரு சமயத்து பக்தர்களும் வழிபடுகின்றனர். இக்கோயில் தொல்லியல் துறையினரால் பாதுகாக்கப்பட்ட நினைவுச்சின்னமாக முறையாக அங்கீகரிக்கப்பட்டுள்ளது. இதற்கான ஆணை 22 நவம்பர் 2002 அன்று அரசாங்க வர்த்தமானி எண் 1264 இல் வெளியிடப்பட்டது.
# ஹால்பே பத்தினிக் கோயில்

## நாட்டுப்புறவியல்

கோயிலுடன் தொடர்புடைய ஒரு வாய்மொழிக் கதையின்படி, கோயில் முதலில் அருகிலுள்ள கிராமமான ஹெட்டிபோலாவில் கட்டப்பட்டது, பின்னர் அது தற்போதைய இடத்திற்கு மாற்றப்பட்டது.
# ஹால்பே பத்தினிக் கோயில்

## கோயில்

கோயில் வளாகத்தில் மாலிகாவா (கருவறை), சிங்காசன மண்டிராயா (அரியாசன அறை), போதிகாரா, சமையலறை, ஒரு பழங்கால புத்த கோவிலின் இடிபாடுகள் போன்றவை உள்ளன. இந்த கட்டமைப்புகளைச் சுற்றி ஒரு கைப்பிடி சுவர் கட்டப்பட்டுளது. கோயிலின் கருவறையான மாலிகாவா அறையானது மரத்தூண்கள், களிமண் சுவர்களைக் கொண்டு இரண்டு மாடிக் கட்டிடமாக கட்டப்பட்டுள்ளது. மேல் தளத்தின் சுவர்கள் மரப் பலகைகளால் ஆனது. அங்கு மர ஏணிவழியாகத்தான் செல்ல இயலும். தரைத்தளத்தில் ஒரு உள் அறை உள்ளது, அங்கு பத்தினி தேவியின் சந்தன சிலை வைக்கப்பட்டுள்ளது. கோயிலை அழகூட்டும் சிற்பங்களும் சுவரோவியங்களும் காண்டியின் பாரம்பரியத்தை சித்தரிப்பதாக உள்ளன. இந்தக் கோயில் கண்டி இராச்சிய காலத்தில் கட்டப்பட்டது என்பதற்கு சான்றாக இவை உள்ளன.
# ஹால்பே பத்தினிக் கோயில்

## திருவிழா

ஒவ்வொரு ஆண்டும் கிராமத்தில் வழிபாடுக்காக பத்தினி தேவியின் நினைவாக ஒரு பெரகரா (உற்சவம்) நடத்தப்படுகிறது. பாரம்பரியமாக பத்தினியின் நகைகள் அருகிலுள்ள பௌத்த ஆலயமான யஹலமதித்தா ராஜ மகா விகாரையில் இருந்து பெரஹேரா விழாவுக்காக கொண்டு வரப்படுகின்றன. இந்த விழா காலத்தில் மட்டுமே இந்தக் கோயில் திறக்கப்படுகிறது.
# கங்கொல்லி

**கங்கொல்லி** (*Gangolli*) என்பது கர்நாடக மாநிலத்தின் உடுப்பி மாவட்டத்தின் குந்தாப்புரா வட்டத்திலுள்ள ஒரு நகரமாகும். இது பஞ்சகங்கவல்லி ஆற்றங்கரையோரத்தில் அமைந்துள்ளது. இது கர்நாடகாவின் மேற்கு கடற்கரையில் ஒரு மூவலந்தீவில் அமைந்துள்ளது. இதன் கிழக்கு எல்லலையாக பஞ்சகங்கவள்ளி ஆறும், மேற்கில் அரபிக் கடலும் உள்ளது.  
நகரத்தின் பெயர் முதலில் "கங்குலி" என்று உச்சரிக்கப்பட்டது. ஆனால் பின்னர் படிப்படியாக இப்போது "கங்கொல்லி" என்று மாறியது. அஞ்சல் முத்திரை இன்னும் பழைய எழுத்துடனே இருக்கிறது.
# கங்கொல்லி

## வரலாறு

5 ஆறுகள் (சௌபர்னிகா நதி, வராஹி ஆறு, கெடகா நதி, சக்ரா நதி, மற்றும் குப்ஜா நதி ) சந்திக்கும் ஒரு தோட்டத்தின் முகப்பில் அமைந்துள்ள கங்கொல்லி இதற்கு முன்னர் "பஞ்சகங்கவல்லி" என்று அழைக்கப்பட்டது. இந்த நதியின் பெயர்கள் உள்ளூர் கன்னட பதிப்புகள் கொல்லூரு ஹோல், ஹலாடி ஹோல், ராஜாடி ஹோல், வாண்ட்சே ஹோல் மற்றும் ஹேமடி ஹோல் என்று அழைத்தன.  
1565 இல் தலிகோட்டா சண்டை தோல்வியடைந்ததைத் தொடர்ந்து விஜயநகர பேரரசில் ஏற்பட்ட கொந்தளிப்பின் போது, கங்கொல்லி கேளடி நாயக்கர்கள் ஆட்சியின் கீழ் வந்தது. அந்த நேரத்தில் கங்கொல்லியைச் சுற்றியுள்ள மக்கள்தொகை மற்றும் செயல்பாடு குறைவாக இருந்தது. ஏனெனில் சுற்றியுள்ள பெரும்பாலான பகுதிகள் தொடர்ந்து அடர்ந்த காடுகளாக இருந்தன. கங்கொல்லி மற்றும் அதைச் சுற்றியுள்ள மக்கள் பெரும்பாலும் வீரசைவர்கள், சமணர்கள் ஆவர். அவர்களின் தொழில்கள் விவசாயம் மற்றும் மீன்பிடித்தலாகும். மொரோக்கோ நாட்டைச் சேர்ந்த பயணியான இப்னு பதூதா 13 ஆம் நூற்றாண்டில் தனது எழுத்துகளில் கூட கங்கொல்லியிலிருந்து மேலும் உட்பகுதியிலுள்ள பஸ்ரூர் பற்றி குறிப்பிட்டுள்ளார்.
# கங்கொல்லி

## புள்ளிவிவரங்கள்

கிராமத்தின் மொத்த புவியியல் பரப்பளவு 407.04 ஹெக்டேர் ஆகும். கங்கொல்லியில் மொத்தம் 13,014 மக்கள் உள்ளனர். கங்கொல்லி கிராமத்தில் சுமார் 2,546 வீடுகள் உள்ளன. குந்தாபுராவிலுருந்து சுமார் 5 கி.மீ தூரத்தில் உள்ளது.
# மாசாய் நகரம்

**மாசாய் நகரம்**, (மலாய்: *Pekan Masai*; ஆங்கிலம்: *Masai Town*; சீனம்: *马赛市*; ஜாவி: *مساي*;) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில்; பாசிர் கூடாங் நகரத்திற்கு அருகில் அமைந்துள்ள நகரம்.  
ஜொகூர் பாரு நகர மையத்தில் இருந்து 25 கிலோமீட்டர் தொலைவில் அமைந்து உள்ளது. மாசாய் நகரில் இரண்டாம் உலகப் போருக்கு முந்தைய பல கட்டிடங்கள் இள்ளன. இன்னும் நன்கு பாதுகாக்கப்பட்ட நிலையில் பராமரிக்கப் படுகின்றன.  
ஜொகூர் பாரு மாவட்டத்தில் உள்ள பல நகரங்களைப் போலவே இந்த மாசாய் நகரத்தைச் சுற்றிலும் நிறைய ரப்பர் செம்பனைத் தோட்டங்கள் உள்ளன. தமிழர்களும் அதிகமாக வாழ்கிறார்கள்.  
அங்கு காணப்படும் ரப்பர் தோட்டங்களில் பெரும்பாலானவை 1900-ஆம் ஆண்டில் தோற்றுவிக்கப்பட்ட தோட்டங்களாகும்.
# மாசாய் நகரம்

## பொது

அண்மைய காலங்களில் மசாய் நகரம் தீவிரமான வளர்ச்சி கண்டுள்ளது. அந்த வகையில் ஜொகூர் மாநிலத்தில் அதிக மக்கள் தொகை கொண்ட நகரங்களில் ஒன்றாகவும் மாறி உள்ளது.  
மாசாய நகரத்தின் சுற்றுப்புறங்களில் அதிகமான அளவில் தமிழ் மக்கள் வாழ்கிறார்கள். தங்கள் பிள்ளைகளைத் தமிழ்ப்பள்ளியில் படிப்பதற்கு ஆதரவு வழங்கி வருகிறார்கள். மாசாய் நகரத்தில் பிரதான தமிழ்ப்பள்ளியாக விளங்குவது மாசாய் தமிழ்ப்பள்ளி. இந்தப் பள்ளியில் மட்டும் 921 மாணவர்கள் கல்வி பயில்கிறார்கள்.
# மாசாய் நகரம்

## மாசாய் தமிழ்ப்பள்ளி

மாசாய் தமிழ்பள்ளியின் மாணவர்கள் பல அனைத்துலக நாடகப் போட்டிகளில் ஒவ்வோர் ஆண்டும் தொடர்ச்சியாகப் பங்கு கொண்டு பல வெற்றிகளைக் குவித்து வருகின்றனர்.  
2018-ஆம் ஆண்டு ஹாங்காங் நகரில் நடைபெற்ற அனைத்துலக அறிவியல் நாடகப் போட்டியில் முதல் இடத்தை வென்று, மலேசிய நாட்டிற்கே பெருமைச் சேர்த்தனர். ஜொகூர் கலைப் பிரிவு (Jabatan Kebudayaan dan Kesenian, Johor), டேவான் பகாசா டான் புஸ்தாக்கா மற்றும் கல்வி அமைச்சாலும் பாராட்டு பெற்றனர்.
# மாசாய் நகரம்

## மாசாய் தமிழ்ப்பள்ளி

### ஹாங்காங் அனைத்துலக நாடகப் போட்டி

2020-ஆம் ஆண்டில் ஹாங்காங்கில் நடைபெற்ற அனைத்துலக நாடகப் போட்டியில் மாசாய் தமிழ்ப்பள்ளி தங்கம் வென்றது. இறுதிக் சுற்றுக்கு மாணவர்கள் நேரடியாக ஹாங்காங்கிற்குச் சென்று போட்டியில் கலந்து கொண்டனர்.  
இந்தப் பள்ளியில் பெற்றோர்களின் பங்களிப்பு அளப்பறியது. தங்கள் குழந்தைகள் சிறப்பாக வர வேண்டும் என்ற எண்ணத்தில் பல வகையில் ஒத்துழைப்பு வழங்குகின்றனர் என்றார் அந்தப் பள்ளியின் தலைமை ஆசிரியர் விஜயன் மாதவன்.
# லிந்தமுல்லை பத்தினிக் கோயில்

**லிந்தமுல்லை பத்தினிக் கோயில்** (*Lindamulla Pattini Devalaya*, ) என்பது இலங்கையின் பதுளை பிரதேச செயலாளர் பிரிவில் அமைந்துள்ள ஒரு பழங்கால கோயில் ஆகும். இது தெமோதரை - ஓடைப் பள்ளத்தாக்கு - பதுளை பிரதான சாலையில், முத்தியங்கனா ராஜ மகா விகாரையிலிருந்து சுமார் தொலைவில் உள்ளது. இக்கோயிலானது பிள்ளைப்பேறு மற்றும் ஆரோக்கியத்தை அளிக்கும் தெய்வம் என்று நம்பப்படும் சிங்கள தெய்வமான பத்தினிக்கு (கண்ணகி கட்டபட்டுள்ளது. இக்கோயிலானது தொல்லியல் சிறப்புமிக்க பாதுகாக்கப்பட்ட ஒரு நினைவுச்சின்னமாக அரசாங்கத்தால் முறையாக 8 சூலை 2005 அன்று அரசாங்க வர்த்தமானி எண் 1401 இன் வழியாக அறிவிக்கபட்டுள்ளது.
# லிந்தமுல்லை பத்தினிக் கோயில்

## கோயில்

இந்த கோவிலில் வளாகத்தில் மாலிகவா (கருவறை), சமையலறை, போதி மரத்துடன் புத்தர் சன்னதி ஆகியவை உள்ளன. இருப்பினும் கருவறைக்கு முன்னால் சிங்காசன மண்டிராயா (அரியாசன அறை) இல்லை. சன்னதியின் வெளிப்புறச் சுவரானது பல்வேறு பழங்கால ஓவியங்களால் அழகூட்டபட்டுள்ளது.
# மடகாசிரா

**மடகாசிரா** (*Madakasira*) என்பது இந்திய மாநிலமான ஆந்திராவின் அனந்தபூர் மாவட்டத்திலுள்ள ஒரு நகரமாகும். இது அருகிலுள்ள நகரமான இந்துபூரிலிருந்து 33 கி.மீ தூரத்தில் உள்ளது. இது கர்நாடகாவுடன் மாநில எல்லைக்கு அருகில் அமைந்துள்ளது. இங்குள்ள ஒரு மலைக் கோட்டை தேசிய முக்கியத்துவம் வாய்ந்தது. இது இந்தியத் தொல்லியல் ஆய்வகத்தின் பாதுகாக்கப்பட்ட நினைவுச்சின்னங்களில் ஒன்றாகும்.
# மடகாசிரா

## நிலவியல்

மடகாசிரா 13.9369 ° வடக்கிலும் 77.2694 ° கிழக்கிலும் அமைந்துள்ளது. இதன் சராசரி உயரம் 676 மீட்டர் (2221 அடி) ஆகும். மடகசிரா மலையின் உயரம் கடல் மட்டத்திலிருந்து 2936 அடியாக உள்ளது. முன்பு இது சிம்மகிரி என்று அழைக்கப்பட்டது. ஏனெனில் ஒரு பக்கத்திலிருந்து பார்த்தால் மலை தூங்கும் சிங்கம் போல் தெரிகிறது. மடகசிராவைச் சுற்றி ஏராளமான தாவரங்கள் இல்லாத தனிமைப்படுத்தப்பட்ட சிகரங்கள் மற்றும் பாறைக் கொத்துகள் உள்ளன. அனந்தபூர் மாவட்டத்தின் பிற இடங்களுடன் ஒப்பிடும்போது நகரம் குளிரானது, எனவே அனந்தபூர் மாவட்டத்தின் ஊட்டி என்று பொருத்தமாக அறியப்படுகிறது.
# மடகாசிரா

## கோயில்கள்

நகரைச் சுற்றி சிவனுக்கு அர்ப்பணிக்கப்பட்ட பல கோவில்களும், கல்வெட்டுகளும் உள்ளன. இங்கு விஜயநகரப் பேரரசால் கட்டப்பட்ட கோட்டையும் கோயிலும் உள்ள மிகப் பெரிய மலையைக் காணலாம். இந்த நகரில் சமீபத்தில் மிகப் பெரிய சாய் பாபா கோயில் கட்டப்பட்டுள்ளது.
# மடகாசிரா

## புள்ளிவிவரங்கள்

மடகாசிரா சட்டமன்றத் தொகுதியில் யாதவர்கள் ஆதிக்கம் செலுத்தும் 120 கிராமங்கள் உள்ளன.  
2001 இந்திய மக்கள் தொகை கணக்கெடுப்புப்படி, மடகாசிரா மண்டலத்தின் புள்ளிவிவர விவரங்கள் பின்வருமாறு:  
- நகரில் 37,344 ஆண்களும், 35,878 பெண்களும் என 73,222 என்ற அளவில் மக்கள் இருக்கின்றனர்.
- இதில் 6 வயதுக்குட்பட்ட குழந்தைகள்: 9,709 (சிறுவர்கள் - 4,972 மற்றும் சிறுமிகள் - 4,739)
- மொத்த கல்வியறிவு பெற்றோர்: 34,125
# குடாச்சி

**குடாச்சி** (*Kudachi*) என்பது கர்நாடகாவின் பெலகாம் மாவட்டத்திலுள்ள ஒரு நகராட்சியாகும்.
# குடாச்சி

## புள்ளிவிவரங்கள்

2011 இந்திய மக்கள் தொகை கணக்கெடுப்புப்படி, குடாச்சியின் மக்கள் தொகை 52% ஆண்களும், பெண்கள் 48% பண்களுன் என மொத்தம் 23,154 இருக்கின்றனர். நகரின் சராசரி கல்வியறிவு விகிதம் 68% ஆகும். இது தேசிய சராசரியான 74.9% ஐ விடக் குறைவு: ஆண் கல்வியறிவு 60% எனவும், ,பெண் கல்வியறிவு 46% எனவும் இருக்கிறது. குடாச்சியில், மக்கள் தொகையில் 16% 6 வயதுக்குட்பட்டவர்கள்.
# குடாச்சி

## அணுகல்

இது பெல்காமிலிருந்து 37 கி.மீ தூரத்திலுள்ளது. மகாராட்டிராவின் மீரஜ் நகரிலிருந்தும் இதை அணுகலாம். இந்தியாவில் எங்கிருந்தும் தொடர் வண்டி அல்லது சாலை வழியாக இதனை அடையலாம். பெல்காம் மற்றும் கோலாப்பூரில் விமானச் சேவை உள்ளது. .
# கூள் (தொடர்)

**கூள்** என்பது 'பேட்ரிக் கிரஹாமின்' இயக்கத்தில் 24 ஆகத்து 2018 இல் நெட்ஃப்ளிக்ஸில் வெளியான ஒரு திகில் குறுந்தொடர் ஆகும்.
# கூள் (தொடர்)

## கதைக்கரு

வருங்காலத்தில் இந்தியாவில் இசுலாமியர்கள் ஒடுக்கப்படுவது போன்ற கற்பனைக் களத்தில் கதை அமைந்துள்ளது. நிதா ரஹீம் என்கிற நாட்டுப்பற்றுள்ள காவல் அதிகாரி அதிபயங்கர தீவிரவாதி அலி சயீதை விசாரணை செய்த வேளை முதல் அரசாங்கத்தின் இரகசிய பெருஞ்சிறையில் நடக்கத் துவங்கும் மனிதனுக்கு அப்பாற்பட்ட நிகழ்ச்சிகளை விவரிக்கிறது கதை.
# கூள் (தொடர்)

## நடிப்பு

- நிதா ரஹீமாக ராதிகா ஆப்தே
- சுனில் தக்கூனாவாக மானவ் கால்
- ஷானாவஸ் ரஹீமாக எஸ். எம். சாஹீர்
- லக்ஷ்மி தாஸாக இரத்னபலி பட்டர்ஜி
- மற்றும் பலர்.
# கூள் (தொடர்)

## வெளியீடு

நெட்ஃப்ளிக்ஸில் கூள் ஆகத்து 24, 2018 அன்று இந்தி (மூலம்), ஆங்கிலம் (ஒலிச்சேர்க்கை) ஆகிய மொழிகளில் வெளியானது. பின்னாளில், தமிழ், தெலுங்கு ஆகிய மொழிகளிலும் ஒலிச்சேர்த்து தற்போது ஒளிபரப்பாகி வருகிறது.
# கார்லோசு வாக்னர்

**கார்லோசு இ.எம். வாக்னர்** (*Carlos E.M. Wagner*) அமெரிக்க நாட்டைச் சேர்ந்த ஒரு துகள் இயற்பியலாளராவார். தத்துவார்த்த இயற்பியல், தொடக்கத் துகள்கள் மற்றும் துகள்களுடன் தொடர்புடைய மீச்சீர்மை கோட்பாடுகளில் இவர் நிபுணத்துவம் கொண்டுள்ளார். வாக்னர் தற்போது அறிவியல் மற்றும் பொறியியல் ஆய்வுகளை மேற்கொள்ளும் ஆர்கோன் தேசிய ஆய்வகத்தின் உயர் ஆற்றல் இயற்பியல் பிரிவில் பணிபுரிகிறார். சிகாகோ பல்கலைக்கழகம், என்றிக்கோ பெர்மி நிறுவனம், காவ்லி அண்டவியல் நிறுவனம் ஆகிய நிறுவனங்களில் இயற்பியல் துறையில் பேராசிரியராகவும் பணிபுரிகிறார். ஆர்கோன் தேசிய ஆய்வகத்தில் உயர் ஆற்றல் இயற்பியல் கோட்பாடு குழுவின் தலைவராகவும் கார்லோசு வாக்னர் செயல்படுகிறார்.  
2008 ஆம் ஆண்டு அமெரிக்க இயற்பியல் கழகத்தின் ஓர் உறுப்பினராக வாக்னர் தேர்ந்தெடுக்கப்பட்டார். இது ஒருவரின் சக தொழில்முறை பணியாளர்களால் சிறப்பாக தனித்துவமாக அங்கீகரிக்கப்படுவதைக் குறிக்கும். மீச்சமசீர்மை மற்றும் நலிந்தஎலக்ட்ரான் சமச்சீர் முறிவு கோட்பாட்டு நிகழ்வுகள் மீதான பங்களிப்புகளுக்காக வாக்னருக்கு இத்தகுதி கிடைத்தது.
அடிப்படை துகள்களின் இடைவினைகள் பற்றிய ஆய்வு, மோதல் இயற்பியல், இக்சு இயற்பியல், கரும்பொருள் கோட்பாடு மற்றும் பொருளுக்கும் பொருளுக்கும் எதிரான சமச்சீரற்ற தோற்றம் ஆகியவற்றுக்கு சிறப்பு முக்கியத்துவம் அளித்து வாகனர் ஆய்வுகள் மேற்கொண்டு வருகிறார்.  
அர்ஜெண்டினா நாட்டைச் சேர்ந்த கோட்பாட்டு இயற்பியலாளர் மார்செலா கேரீனாவை வாக்னர் திருமணம் செய்து கொண்டார்.
# கூட்டு, பெருக்கல் சராசரிகளின் சமனிலி

கணிதத்தில் **கூட்டு, பெருக்கல் சராசரிகளின் சமனிலி**யின் (**inequality of arithmetic and geometric means**) கூற்றுப்படி, எதிர்மமில்லா மெய்யெண்கள் கொண்ட ஒரு பட்டியலின் கூட்டுச்சராசரியானது அதே பட்டியலின் பெருக்கல் சராசரியைவிடப் பெரியதாக அல்லது சமமாக இருக்கும். மேலும் அப்பட்டியலிலுள்ள எண்கள் அனைத்தும் ஒன்றுக்கொன்று சமமானவையாக இருந்தால், இருந்தால் மட்டுமே, இவ்விரு சராசரிகளும் சமமாக இருக்கும்.  
இச்சமனிலி சுருக்கமாக *AM–GM சமனிலி* (*AM–GM inequality*) எனப்படுகிறது.  
இரு எதிர்மமில்லா மெய்யெண்களுக்கான சமனிலி:
&nbsp; இரு எதிர்மமில்லா மெய்யெண்கள் எனில் அவற்றின் கூட்டு, பெருக்கல் சராசரிகளின் சமனிலி:
:<math>\frac{x+y}2 \ge \sqrt{xy}</math>
: என இருந்தால், இருந்தால் மட்டுமே, இச்சமனிலியில் சமக்குறி உண்மையாக இருக்கும்.  
தருவித்தல்:  
ஒரு மெய்யெண்ணின் வர்க்கம் எப்பொழுதும் எதிர்மமில்லா எண்ணாகவே இருக்கும் என்பதால்:  
:<math>\begin{align}
0 & \le (x-y)^2 \\
& = x^2-2xy+y^2 \\
& = x^2+2xy+y^2 - 4xy \\
& = (x+y)^2 - 4xy.
\end{align}</math>
<span>,
:, அதாவது. ஆக இருந்தால் மட்டுமே மேலுள்ள சமனிலியில் சமக்குறி உண்மையாக இருக்கும்.  
சமனிலியின் இருபுறமும் நேர்ம வர்க்கமூலம் எடுத்து இரண்டால் வகுக்க:
:<math>\frac{x+y}2 \ge \sqrt{xy}</math>  
வடிவவியல் விளக்கம்:
கண்டு, இரண்டால் வகுத்தால் AM–GM சமனிலி கிடைக்கும்.]]  
&nbsp; &nbsp; என்பன செவ்வகத்தின் பக்க நீளங்கள் எனில் அச்செவ்வகத்தின் சுற்றளவு ; பரப்பளவு &nbsp;. அதேபோல பக்க நீளமுள்ள சதுரத்தின் சுற்றளவு ; பரப்பளவு &nbsp;. அதாவது இந்த செவ்வகம் மற்றும் சதுரங்களின் பரப்பளவுகள் சமம். ஆனால் செவ்வகத்தின் சுற்றளவானது சதுரத்தின் சுற்றளவைவிடப் பெரிது (படம்-2 இல் காண்க). எனவே,
:
:<math>\frac{x+y}2 \ge \sqrt{xy}</math>
# கூட்டு, பெருக்கல் சராசரிகளின் சமனிலி

## பின்புலம்

என்ற எண்களின் கூட்டுத்தொகையை &nbsp; ஆல் வகுக்கக் கிடைப்பது இந்த எண்களின் *கூட்டுச்சராசரி* அல்லது *சராசரி* ஆகும். கூட்டுச்சராசரி **AM** (எனச் சுருக்கமாகக் குறிக்கப்படுகிறது.  
மேலே தரப்பட்ட எண்களின் கூட்டுச்சராசரி:
:<math>\frac{x_1 + x_2 + \cdots + x_n}{n}.</math>  
எதிர்மமில்லா எண்களுக்கு மட்டுமே *பெருக்கல் சராசரி* வரையறுக்கப்படுகிறது. என்ற எண்களின் பெருக்கல் சராசரியானது இந்த எண்களின் பெருக்குத்தொகையின் Nஆம் படி மூலம் ஆகும். பெருக்கல் சராசரியின் சுருக்குக் குறியீடு: **GM**  
மேலே தரப்பட்ட எண்களின் பெருக்கல் சராசரி:
:<math>\sqrt[n]{x_1 \cdot x_2 \cdots x_n}.</math>  
எனில் பெருக்கல் சராசரியானது எடுத்துக்கொள்ளப்பட்ட எண்களின் இயல் மடக்கைகளின் கூட்டுச் சராசரியின் அடுக்கேற்றமாகும்:  
:<math>\sqrt[n]{x_1 \cdot x_2 \cdots x_n} = \exp \( \frac{\ln {x_1} + \ln {x_2} + \cdots + \ln {x_n}}{n} \).</math>
# கூட்டு, பெருக்கல் சராசரிகளின் சமனிலி

## சமனிலி

ஆகிய எதிர்மமில்லா எண்களின் கூட்டு மற்றும் பெருக்கல் சராசரிகளின் சமனிலி:
:<math>\frac{x_1 + x_2 + \cdots + x_n}{n} \ge \sqrt[n]{x_1 \cdot x_2 \cdots x_n}\,,</math>  
என இருந்தால், இருந்தால் மட்டுமே, இச்சமனிலியிலுள்ள சமக்குறி உண்மையாக இருக்கும்.
# கூட்டு, பெருக்கல் சராசரிகளின் சமனிலி

## வடிவவியல் விளக்கம்

இருபரிமாணத்தில், &nbsp;, &nbsp; பக்க நீளங்கள் கொண்ட செவ்வகத்தின் சுற்றளவு . மேலும் அச்செவ்வகத்தின் பரப்பளவு . இதே பரப்பளவு கொண்ட சதுரத்தின் சுற்றளவு ஆக இருக்கும்.  
எனவே எனில் கூட்டு, பெருக்கல் சராசரிகளின் சமனிலியின்படி,
:தரப்பட்ட பரப்பளவுகொண்ட ஒரு செவ்வகமானது சதுரமாக இருந்தால் அதன் சுற்றளவு மிகச்சிறியதாக இருக்கும்.  
இக்கருத்தின் பரிமாண நீட்டிப்பே முழுச் சமனிலியாகும்.  
AM–GM சமனிலியின்படி,
:-பரிமாண பெட்டியானது சம கனவளவுள்ள மீகனசதுரமாக இருக்கும்போது அதன் ஒரு முனையுடன் இணைக்கப்பட்ட அதன் விளிம்புகளின் நீளங்களின் கூடுதல் மிகச்சிறியதாக இருக்கும்.
# உத்தராஞ்சல் பல் மற்றும் மருத்துவ ஆராய்ச்சி நிறுவனம்

**உத்தராஞ்சல் பல் மற்றும் மருத்துவ ஆராய்ச்சி நிறுவனம்** (*Uttaranchal Dental and Medical Research Institute*) இந்தியாவின் உத்தரகண்ட் மாநிலத்தின் தேராதூன் நகரில் அமைந்துள்ள ஒரு மருத்துவ மற்றும் பல் மருத்துவ நிறுவனமாகும். கல்லூரியில் இளங்கலை மட்டத்தில் ஐந்து ஆண்டு இளநிலை பல் அறுவை சிகிச்சை பட்டப்படிப்பும், முதுநிலை பட்டப்படிப்பில் 3 ஆண்டு முதுநிலை பல் அறுவை சிகிச்சை படிப்பும் கற்பிக்கப்படுகின்றன. சிறீநகரிலுள்ள ஏமாவதி நந்தன் பகுகுணா கார்வால் பல்கலைக்கழகத்துடன் இக்கல்லூரி இணைக்கப்பட்டுள்ளது. இந்திய மருத்துவக் கழகம், சுகாதாரம் மற்றும் குடும்ப நலத்துறை அமைச்சகம் மற்றும் இந்திய அரசாங்கம் போன்றவை கல்லூரியை அங்கீகரித்துள்ளன.  
இந்திய பல்மருத்துவக் குழு, புது தில்லி மற்றும் உத்தரகண்டம் சிறீநகர் ஏமாவதி நந்தன் பகுகுணா கார்வால் பல்கலைக்கழகம் வகுத்துள்ள கல்வி விதிகளின்படி இந்த நிறுவனம் பல் அறுவை சிகிச்சையில் இளநிலை மற்றும் முதுநிலை படிப்புகளை அளிக்கிறது. இளநிலை மற்றும் முதுநிலை பட்டத் தேர்வுகள் மற்றும் விருதுகளுக்காக இந்த நிறுவனம் சிறீநகர் ஏமாவதி நந்தன் பகுகுணா கார்வால் பல்கலைக்கழகத்துடன் இணைக்கப்பட்டுள்ளது.  
இளநிலை பாடநெறியின் மொத்த படிப்புக் காலம் 4 ஆண்டுகள் + ஓராண்டு உள்ளிருப்புப் பயிற்சி என ஐந்தாண்டுகளாகும். ஒவ்வொரு கல்வியாண்டின் முடிவிலும் ஒரு தொழில்முறை தேர்வுகள் பல்கலைக்கழகத்தால் நடத்தப்படுகின்றன. இறுதி தொழில்முறை தேர்வில் தேர்ச்சி பெற்ற பிறகு ஒரு வருட கட்டாய சுழற்சி உள்ளிருப்புப் பயிற்சி முடிந்த பின்னரே பட்டம் வழங்கப்படும். முதுநிலைப் எஸ் படிப்பின் மொத்த காலம் 3 ஆண்டுகளாகும்.
# உத்தராஞ்சல் பல் மற்றும் மருத்துவ ஆராய்ச்சி நிறுவனம்

## சேர்க்கை

இந்திய அரசாங்கம் நடத்தும் நீட் தேர்வு மதிப்பெண்கள் அடிப்படையில் கல்லூரியில் சேர்க்கை நடைபெறுகிறது.
# உத்தராஞ்சல் பல் மற்றும் மருத்துவ ஆராய்ச்சி நிறுவனம்

## வசதிகள்

- நூலகம்
- ஆய்வகங்கள்
- சிற்றுண்டியகம்
- மாணவர்களுக்கு தங்குமிடம்
- விளையாட்டு
- கணினி ஆய்வகம்
- இணைய இணைப்பு
- அருங்காட்சியகம்
- கூடுதல் பாடத்திட்ட செயல்பாடுகள்
# உத்தராஞ்சல் பல் மற்றும் மருத்துவ ஆராய்ச்சி நிறுவனம்

## நூலகம்

400 சதுர மீட்டர் பரப்பளவில் அமைந்துள்ள கல்லூரி நூலகம் 150 பேர் அமரக்கூடிய திறன் 2500 எண்ணிக்கைக்கும் மேற்பட்ட நூல்களின் தொகுப்பு நூலகத்தில் உள்ளது. காணொளிக் காட்சி அறை, புத்தக வங்கி போன்ற அனைத்து கல்விசார் ஆதரவு நடவடிக்கைகளையும் நூலகம் உறுதி செய்கிறது. 100 எண்ணிக்கைக்கும் மேற்பட்ட பத்திரிகைகள், தேசிய மற்றும் சர்வதேச வெளியீடுகள் அனைத்திற்கும் கல்லுரி சந்தா செலுத்தியுள்ளது. கிடைக்கக்கூடிய அனைத்து செய்தித்தாள்களும் நூல்களும் மாணவர்களை எளிதில் அடையக்கூடிய அணுகு முறை இங்கு பின்பற்றப்படுகிறது.
# தகுர்பாரி கோயில்

**தகுர்பாரி கோயில்** (*Thakurbari Temple*) இந்தியாவின் சிக்கிம் மாநிலம் காங்டாக் நகரத்தின் மையப்பகுதியில் அமைந்துள்ள ஓர் இந்து கோவிலாகும். சிக்கிமில் உள்ள பழமையான இந்து கோவில்களில் இதுவும் ஒன்றாகும். சிக்கிமின் முற்கால மன்னர்கள் நன்கொடையாக வழங்கிய நிலத்தில் 1935 ஆம் ஆண்டில் இக்கோயில் கட்டப்பட்டுள்ளது. கோயிலில் கிட்டத்தட்ட அனைத்து முக்கிய தெய்வங்களும் இங்கு வைக்கப்பட்டுள்ளன. காங்டாக்கின் இந்து சமூகத்தினை ஒன்றிணைக்கும் ஒரு முக்கிய மையமாகவும் இக்கோயில் உருவெடுத்துள்ளது.
1945-47 ஆம் ஆண்டு காலகட்டத்தில் கோயில் ஒரு பெரிய கோயில் வளாகமாக மேம்படுத்தப்பட்டது.  
2011 ஆம் ஆண்டில், கோயில் வளாகம் பல்நோக்கு மண்டபம் மற்றும் நூலகத்தை உள்ளடக்கியதாக மேம்படுத்த திட்டமிடப்பட்டது. . 2015 ஆம் ஆண்டு பிப்ரவரி நிலவரப்படி கோயிலானது நிதி பற்றாக்குறையால் முழுமையடையாமல் நிறுத்தப்பட்டிருந்தது.
# வழித்தொடர்

**வழித்தொடர்** அல்லது **கிளைக்கதை** (spin-off) என்பது வானொலி நிகழ்ச்சி, தொலைக்காட்சி நிகழ்ச்சி, நிகழ்பட ஆட்டம், திரைப்படம் அல்லது எந்தவொரு
ஊடக கதைப் படைப்பாலிருந்து உருவாக்கப்படுபவை 'வழித்தொடர்' ஆகும். இது ஏற்கனவே இருக்கும் படைப்புகளிலிருந்து அல்லது குறிப்பாக ஒரு கதாபாத்திரம் அலல்து கதைக்களதிலிருந்து பெறப்படுகின்றது.  
முதன் முத்தலாக 1941 ஆம் ஆண்டில் பழைய கால வானொலி நகைச்சுவை நிகழ்ச்சியான 'ஃபைபர் மெக்கீ மற்றும் மோலி' என்ற நிகழ்ச்சியின் துணை கதாபாத்திரமான 'த்ரோக்மார்டன் பி. கில்டர்ஸ்லீவ்' என்பவரை வைத்து 'தி கிரேட் கில்டர்ஸ்லீவின்' (1941-1957) என்ற வழிதொடர் நிகழ்ச்சி வெளியானது.  
ஜீ தமிழ் தொலைக்காட்சியில் ஒளிபரப்பாகும் இனிய இரு மலர்கள் என்ற தொடரின் கிளைக்கதையாக சின்னபூவே மெல்லபேசு என்ற தொடர் உருவாக்கப்பட்டு ஒளிபரப்பாகி வருகின்றன்றது.
# ஹர்சத் மாதா கோயில்

**ஹர்ஷத் மாதா கோவில்** (*Harshat Mata Temple*) என்பது இந்திய மாநிலமான ராஜஸ்தானின் ஆபாநேரி என்ற கிராமத்தில் அமைந்துள்ள இந்துக் கோவிலாகும். இந்தக் கோயில் இப்போது ஹர்ஷத் மாதா (இலட்சுமி) என்ற தெய்வத்திற்கு அர்ப்பணிக்கப்பட்டுள்ளது. இருப்பினும் சில கலை வரலாற்றாசிரியர்கள் இது முதலில் வைணவ சன்னதி என்று கருதுகின்றனர்.  
அசல் கோயில் பஞ்சயாதனம் பாணியில் கட்டப்பட்டதாகத் தெரிகிறது. இதில் நான்கு துணை ஆலயங்களால் சூழப்பட்ட ஒரு பிரதான சன்னதி உள்ளது. பிரதான சன்னதியின் சில பகுதிகள் மட்டுமே இப்போது எஞ்சியுள்ளன, அவை பல நூற்றாண்டுகளாக பாழடைந்து மாற்றியமைக்கப்பட்டுள்ளன. உயரமான விமானத்துக்குப் பதிலாக கூரை-குவிமாடம் அமைக்கப்பட்டுள்ளது. மேடையில் பெரும்பகுதி தப்பிப்பிழைக்கிறது. அசல் கட்டமைப்பிலிருந்து செதுக்கப்பட்ட கற்களின் துண்டுகள் உள்ளன. ஆனால் பெரும்பாலான சிற்பங்கள் ஆம்பர் மற்றும் ஜெய்ப்பூரில் உள்ள அருங்காட்சியகங்களுக்கு எடுத்துச் செல்லப்பட்டுள்ளன.  
கோயிலின் கட்டுமானம் குறித்து கல்வெட்டியல் சான்றுகள் எதுவுமில்லை. ஆனால் அதன் கட்டடக்கலை மற்றும் சிற்பக்கலை பாணிகளின் பகுப்பாய்வின் அடிப்படையில், வரலாற்றாசிரியர்கள் இது 9ஆம் நூற்றாண்டின் முற்பகுதியில் கட்டப்பட்டதாக நம்புகின்றனர். இது அருகிலுள்ள சாந்த் பௌரி படிக் கிணறைக் கட்டிய பின்னர். கோயிலின் அசல் கட்டடம் மறைக்கப்பட்டுள்ளது. ஆனால் வரலாற்றாசிரியர்கள் இது ஒரு கூர்ஜர-பிரதிகார மன்னர்களால் கட்டப்பட்டிருக்கலாம் என்று கருதுகின்றனர். இது ஒரு உள்ளூர் சஹாமனா ஆட்சியாளருடன் இணைந்தும் இருக்கலாம். இந்தக் கோயில் இப்போது இந்திய தொல்லியல் ஆய்வுத் துறையால் பாதுகாக்கப்படுகிறது. ஆனால் மத பயன்பாட்டில் உள்ளது.
# ஹர்சத் மாதா கோயில்

## வரலாறு

### காலம்

அசல் ஹர்ஷத் மாதா கோயில் பல நூற்றாண்டுகளாக பாழடைந்து பின்னர், மாற்றியமைக்கப்பட்டுள்ளது. கோயிலின் கட்டுமானம் அல்லது அதனுடன் இணைக்கப்பட்ட சாந்த் பௌரி பவோலி படிக்கிணறு குறித்து எந்தவொரு கல்வெட்டு ஆதாரமும் கிடைக்கவில்லை. பரணகர் மற்றும் மாண்டூர் கோயில்களுடன் பாணி மற்றும் செதுக்கல்களில் உள்ள ஒற்றுமையின் அடிப்படையில், பாவோலியை 8 முதல் 9 ஆம் நூற்றாண்டு வரை காணலாம். இது பாவோடி கோயிலுக்கு முன்பே கட்டப்பட்டிருக்கலாம், இது 9ஆம் நூற்றாண்டில் கட்டிடக்கலை அடிப்படையில் அடிப்படையாகக் கொண்டது. பென்சில்வேனியா பல்கலைக்கழகத்தின் கலை வரலாற்றாசிரியர் மைக்கேல் டபிள்யூ மெய்ஸ்டர் கோவில் வளாகத்திலுள்ள கட்டடக்கலை விவரங்களின் அடிப்படையில் பொ.ச. 800–825 ஆண்டுகளில் கட்டப்பட்டிருக்கலாம் எனத் தேதியிட்டுள்ளார்.
# ஹர்சத் மாதா கோயில்

## வரலாறு

### அர்ப்பணிப்பு

கோயிலில் உள்ள சிற்பங்களின் பகுப்பாய்வின் அடிப்படையில், கலை வரலாற்றாசிரியர்களான மீஸ்டர் மற்றும் ஆர்.சி.அக்ரவாலா (1991) ஆகியோர் இந்த கோயில் முதலில் வைணவ சன்னதியாக இருந்திருக்கலாம் என்று கருதுகின்றனர். கலை வரலாற்றாசிரியர் சிந்தியா பாக்கெர்ட் ஆதர்டன் (1995) கோயிலின் உருவப்படம் வைணவத்தின் பாஞ்சராத்திர இயக்கத்தின் பிரதிநிதி என்று கருதுகிறார். இருப்பினும், பான் பல்கலைக்கழகத்தின் பால்க் ரீட்ஸ் (1993), இந்த கோயில் எப்போதும் ஒரு தெய்வத்திற்கு ( தேவி ) அர்ப்பணிக்கப்பட்ட ஒரு சக்தி கோயில் என்று நம்புகிறார். ரைட்ஸ் அபானேரியிலிருந்து பல சிற்பத் துண்டுகளை - இப்போது பல்வேறு அருங்காட்சியகங்களில் இருக்கிறது - இக்கோயிலுடன் தொடர்புபடுத்துகிறார். மேலும் இந்த துண்டுகள் வலுவான சாக்தம் மற்றும் சைவச் செல்வாக்கைக் காட்டுகின்றன என்று வரையறுக்கிறார். .
# ஹர்சத் மாதா கோயில்

## வரலாறு

### நவீன வரலாறு

20ஆம் நூற்றாண்டில், கருவறையில் ஒரு துர்க்கை சிலை இருந்தது. அது திருடப்பட்டது. அதற்கு பதிலாக லட்சுமி தெய்வத்தின் சிலை மாற்றப்பட்டது. இத் தெய்வம் இப்போது ஹர்ஷத்-மாதா என்று வணங்கப்படுகிறார்.  
கோவில் மத பயன்பாட்டில் உள்ளது; இது நவம்பர் 28, 1951 தேதியிட்ட 1951 ஆம் ஆண்டின் சட்டம் எண் LXXI இன் கீழ் இந்திய தொல்பொருள் ஆய்வுத் துறையால் பரமரிக்கப்படுகிறது.
# நவகமுவ பத்தினிக் கோயில்

**நவகமுவ பத்தினிக் கோயில்** என்பது இலங்கையின் கொழும்பு மாவட்டத்தில் நவகமுவாவில் அமைந்துள்ள ஒரு வரலாற்று சிறப்பு வாய்ந்த கோயில் ஆகும். இக்கோயிலின் வரலாறு, கட்டடக்கலை, மானுடவியல் அம்சங்களின் முக்கியத்துவத்தை கருத்தில் கொண்டு, தொல்பொருள் துறை இக்கோயிலை நாட்டின் பாதுகாக்கப்பட்ட நினைவுச்சின்னமாக அறிவித்துள்ளது.  
நவகமுவா பகுதியில் நடத்தப்பட்ட தொல்பொருள் ஆராய்ச்சியின் படி கி.மு. காலத்திற்கு முந்தைய தொல்லியல் சிறப்பு முக்கியத்துவம் பெற்ற இடமாக கண்டறியப்பட்டது. அனுராதாபுவராவுக்குத் திரும்பிவருகையில் அவர் ஓய்வெடுக்க தங்கிய ஒரு இடத்தில் பத்தினி சிலம்பு பொறிக்கப்பட்ட கோயிலை கட்டினார். தொன்மத்தின் வேறுபட்ட விளக்கமானது, பத்தினி தேவி நாவலந்தீவிலிருந்து 12,000 பக்தர்களுடன் 16 சாதிகளை உருவாக்கி இந்த பகுதியில் குடியேறினார் என்று கூறுகிறது.
# நவகமுவ பத்தினிக் கோயில்

## மறுசீரமைப்புகள்

நவகமுவ கோயில் வளாகத்தில் கோட்டை இராச்சியக் காலம் மற்றும் 19 ஆம் நூற்றாண்டு காலகட்டம் ஆகிய இரண்டு காலங்களைச் சேர்ந்த கட்டிடங்கள் இருப்பதாக தொல்பொருள் ஆய்வு மூலம் தெரிய வந்துள்ளது. 19 ஆம் நூற்றாண்டில் கோயில் வளாகத்தில் மறுசீரமைப்பு பணிகள், சில கட்டுமானங்கள் போன்றவை 1813-1928 காலகட்டத்தில் கோயிலின் தலைமை பூசாரியான கட்டுவாலா ஸ்ரீ சுமனதிஸ்ஸா தேரோவால் செய்யப்பட்டன. 2016 ஆம் ஆண்டில், கிட்டத்தட்ட 100 ஆண்டுகளுக்குப் பிறகு, தொல்பொருள் துறையின் வழிகாட்டுதலின் கீழ், கோயிலானது முழுமையாக மறுசீரமைப்பு செய்யப்பட்டது. மறுசீரமைப்பில், கூரையில் செப்புத் தகட்டு பதித்தல், தரையில் கருங்கல் பலகை பாவுதல், பலா மரங்களைக் கொண்டு மர வேலைகள் போன்றவை செய்யப்பட்டன. மறுசீரமைப்பு முடிக்க 30 மில்லியன் ரூபாய் செலவானது. இந்த திட்டத்திற்கு நந்தனா லோகுவிதானா அறக்கட்டளை நிதியளித்தது. இந்த புதிய சீரமைப்புப் பணியின் ஒரு பகுதியாக, பத்தினி தேவியின் முழு உருவ பளிங்குச் சிலை இந்தியாவில் இருந்து நவகமுவாவுக்கு கொண்டு வரப்பட்டது. இது 2016 ஆகத்து 19 அன்று பொதுமக்களின் பாரவைக்கு திறக்கப்பட்டது.
# நவகமுவ பத்தினிக் கோயில்

## பாதுகாப்பு

இக்கோயிலின் எட்டுப் பகுதிகளை பாதுகாக்கப்பட்ட நினைவுச்சின்னமான திணைக்களம் அறிவித்துள்ளது
1. கருவறை (பிலிமேஜ்)
1. துறவிகளின் தங்குமிடம் (சங்கவாசய)
1. கல் தூண் (கல்கனு) தேவலயா
1. மகா பத்தினி தேவாலயம்
1. விஷ்ணு தேவலயம்
1. கட்டரகம தேவலயம்
1. டெடிமுண்டா தேவலயம்
1. பண்டைய நா மரத் தோப்பு (இது 100 ஆண்டுகளுக்கும் முந்தையது).
# யோங் பெங்

**யோங் பெங்**, (மலாய்: *Pekan Yong Peng*; ஆங்கிலம்: *Yong Peng Town*; சீனம்: *永平*); ஜாவி: *يوڠ ڤيڠ*) என்பது மலேசியா, ஜொகூர் மாநிலத்தில், பத்து பகாட் மாவட்டத்தில் அமைந்துள்ள நகரம்.  
ஜொகூர் பாரு நகர மையத்தில் இருந்து 104 கி.மீ. தொலைவில் அமைந்து உள்ளது. யோங் பெங் என்பது ஒரு சீனப் பெயர். அந்த வகையில் இங்கு சீனர்கள் மிகுதியாக வாழ்கின்றனர். யோங் பெங் நகரத்தைச் சீனர் நகரம் என்றும் சொல்வார்கள்.  
யோங் பெங் நகரத்தைச் சுற்றிலும் நிறைய ரப்பர் செம்பனைத் தோட்டங்கள் உள்ளன. தமிழர்கள் அதிகமாக வாழ்கிறார்கள்.
# யோங் பெங்

## வரலாறு

1870-ஆம் ஆண்டுகளில் ஜொகூரின் சுல்தான் அபுபக்கர் ஆட்சியின் காலத்தில், ஜொகூரை நவீன மயமாக்குவதற்கும், வரி வருவாயை அதிகரிப்பதற்கும் ஜொகூரில் ஒரு கொள்கை தொடங்கப் பட்டது. மிளகுத் தோட்டங்கள்; ரப்பர் தோட்டங்கள் உருவாக்கப்பட்டன.  
அவ்வாறு தோட்டங்கள் உருவாக்கப் படுவதற்கு ஏராளமான தொழிலாளர்கள் தேவைப் பட்டது. தற்செயலாக அந்த காலக் கட்டத்தில் தெற்கு சீனாவில் சில அரசியல், சமூகக் குழப்பங்கள் ஏற்பட்டன. அதனால் சீனாவில் இருந்து ஆயிரக் கணக்கான சீனர்கள் ஜொகூரில் குடியேறினார்கள்.